Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 262/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Bordeaux«

PDO-FR-A0821-AM06

Meddelelsesdato: 7. maj 2021

BESKRIVELSE AF OG BEGRUNDELSE FOR DEN VEDTAGNE ÆNDRING

1. Henvisning til den officielle geografiske kode

Listen over kommuner er blevet ajourført på grundlag af den officielle geografiske kode 2020.

Denne ændring er alene redaktionel, det geografiske område er ikke blevet ændret.

Punkt 6 og 9 i enhedsdokumentet ændres som følge af denne ændring.

2. Indførelse af tilpasningsegnede sorter

Vinstokbestanden til rødvin omfatter nu også de tilpasningsegnede sorter Arinarnoa, Castets, Marselan og Touriga nacional. Disse druesorter er sene sorter, hvilket kan være en fordel i forbindelse med klimaforandringerne. Desuden er disse sorter mere modstandsdygtige over for skimmel og meldug. Disse fire sorter er egnede til fremstilling af komplekse og kraftige vine med en god struktur og en intens farve, hvilket stemmer overens med de typiske kendetegn for rødvin med betegnelsen Bordeaux.

Vinstokbestanden til hvidvin omfatter nu også de tilpasningsegnede sorter Alvarinho og Liliorila. Disse sorter er ligeledes sene sorter, der har en god resistens over for skimmel og har organoleptiske egenskaber, der stemmer overens med de egenskaber, der er kendetegnende for betegnelsen Bordeaux.

Vinstokbestanden til rosévin omfatter nu også de tilpasningsegnede sorter Arinarnoa, Castets, Marselan, Touriga nacional, Alvarinho og Liliorila.

Andelen af disse sorter er begrænset til 5 % af vinstokbestanden og 10 % af sammenstikningen af den pågældende farve.

Enhedsdokumentet berøres ikke af disse ændringer.

3. Ændring af unge vines farveintensitet

Farveintensiteten er blevet tilpasset for clairet-vine og ændres fra højst 2,5 til højst 3 (dette svarer til summen af målingerne af vinens optiske tæthed ved 420 nm, 520 nm og 620 nm) for bedre at tage højde for virkeligheden, som den ser ud for vine med betegnelsen Bordeaux.

Enhedsdokumentet berøres ikke af disse ændringer.

4. Afgrænset parcelområde

Datoen den 11. februar 2021 er blevet tilføjet i bilaget, der indeholder en liste over møderne i det kompetente nationale udvalg, der har godkendt det afgrænsede parcelområde.

Formålet med denne ændring er at indføje tidspunktet for den kompetente nationale myndigheds godkendelse af en ændring af det afgrænsede parcelområde inden for det geografiske produktionsområde. Med afgrænsningen af parcelområdet inden for det geografiske produktionsområde kan de parceller, der egner sig til produktion af vin med den beskyttede oprindelsesbetegnelse, udpeges.

Enhedsdokumentet berøres ikke af disse ændringer.

5. Tilknytning til oprindelsesstedet

På grund af kommunesammenlægningen er tilknytningen til oprindelsesstedet gennemgået med henblik på en ajourføring af antallet af kommuner.

Punkt 8 i enhedsdokumentet ændres.

6. Henvisning til kontrolstrukturen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er alene redaktionel. Denne ændring medfører ikke en ændring af enhedsdokumentet.

ENHEDSDOKUMENT

1. Betegnelse(r)

»Bordeaux«

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Tørre, stille hvidvine

KORT TEKSTBESKRIVELSE

De tørre, stille hvidvine har:

— et minimalt naturligt alkoholindhold på 10 % vol.

— et indhold af gæringsdygtigt sukker ≤ 3 g/l. Dette indhold kan øges til 5 g/l, hvis det totale syreindhold er ≥ 2,7 g/l H2SO4.

Efter berigelse er det totale alkoholindhold ≤ 13 % vol.

Inden aftapningen har de:

— et indhold af flygtig syre på ≤13,26 meq/l

— et totalt svovldioxidindhold på ≤180 mg/l

De øvrige analysestandarder er i overensstemmelse med EU-lovgivningen.

Hvidvine fremstillet af druesorten Sauvignon B er meget aromatiske, friske og frugtagtige med blomster- og citrusnoter. Semillon B tilfører volumen og fedme, mens tilføjelsen af Muscadelle B giver blomsteragtige aromaer. I sammenstikninger tilfører de sekundære druesorter syre og citrusnoter. Disse friske vine er velegnede til at blive drukket unge (et eller to år).

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (% vol.) Minimalt totalt syreindhold: Maksimalt indhold af flygtig syre (i meq pr. liter): 18 Maksimalt totalt svovldioxidindhold (i milligram pr. liter): 200

Stille hvidvine med restsukker

KORT TEKSTBESKRIVELSE

De tørre, stille hvidvine med gæringsdygtigt sukker har:

— et minimalt naturligt alkoholindhold på 10,5 % vol.

— et indhold af gæringsdygtigt sukker på > 5 g/l og ≤ 60g/l.

Efter berigelse er det totale alkoholindhold ≤ 13,5 % vol.

Inden aftapningen har de:

— et indhold af flygtig syre på ≤13,26 meq/l

— et totalt svovldioxidindhold på ≤250 mg/l

De øvrige analysestandarder er i overensstemmelse med EU-lovgivningen.

Hvidvine med gæringsdygtigt sukker er bygget op omkring Semillon B, der giver runde, fyldige vine med en intens farve, en aroma af syltede frugter, der kan sammenstikkes med Sauvignon B, som dermed tilfører friskhed. De kan gemmes i nogle år, men kan også drikkes unge.

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (% vol.) 10 Minimalt totalt syreindhold: Maksimalt indhold af flygtig syre (i meq pr. liter): 18 Maksimalt totalt svovldioxidindhold (i milligram pr. liter): 250

Stille rosévine

KORT TEKSTBESKRIVELSE

Stille rosévine har:

— et minimalt naturligt alkoholindhold på 10 % vol.

— et indhold af gæringsdygtigt sukker på ≤ 3 g/l. Dette indhold kan øges til 5 g/l, hvis det totale syreindhold er på ≥ 2,7 g/l H2SO4

— en ændret farveintensitet (DO420 + DO520 + DO620) ≤ 1,1.

Efter berigelse er det totale alkoholindhold ≤ 13 % vol.

Inden aftapningen har de

— et indhold af flygtig syre på ≤13,26 meq/l

— et totalt svovldioxidindhold på ≤180 mg/l

De øvrige analysestandarder er i overensstemmelse med EU-lovgivningen.

Rosévinenes farve går fra svagt rosa til en lidt stærkere rosa alt efter den anvendte teknik (direkte presning, let udblødning eller »saignée«) og har en frugt- eller blomsteragtig aromapalet, som underbygges af en harmonisk balance mellem fyldighed og livlighed. De er generøse i munden. Disse vine er velegnede til at blive drukket unge (et eller to år).

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (% vol.) Minimalt totalt syreindhold: Maksimalt indhold af flygtig syre (i meq pr. liter): 18 Maksimalt totalt svovldioxidindhold (i milligram pr. liter): 200

Stille rødvine

KORT TEKSTBESKRIVELSE

Stille rødvine har:

— et minimalt naturligt alkoholindhold på 10,5 % vol.

— et indhold af gæringsdygtigt sukker på ≤ 3 g/l

— et indhold af æblesyre på ≤ 0,3 g/l.

Efter berigelse er det totale alkoholindhold ≤ 13,5 % vol.

Inden aftapningen har de:

— et indhold af flygtig syre på ≤13,26 meq/l

— et totalt svovldioxidindhold på ≤140 mg/l

De øvrige analysestandarder er i overensstemmelse med EU-lovgivningen.

Rødvinene, hvor druesorten Merlot N ofte er dominerende, er bløde, frugtagtige og let syrlige. I år med stærk modning kan de gøres friskere ved hjælp af syrligheden fra druesorterne Petit Verdot N og Cot N. Den mest anvendte sammensætning er dog Merlot N i kombination med Cabernet Sauvignon N og i mindre omfang med Cabernet Franc N. Sidstnævnte druesorter giver vinene en aromatisk kompleksitet og en tanninstyrke, som bevirker, at de bevarer og udvikler deres bouquet.

GENERELLE ANALYTISKE KARAKTERISTIKA

Generelle analytiske karakteristika Maksimalt totalt alkoholindhold (i % vol.): Minimalt virkeligt alkoholindhold (% vol.) Minimalt totalt syreindhold: Maksimalt indhold af flygtig syre (i meq pr. liter): 20 Maksimalt totalt svovldioxidindhold (i milligram pr. liter): 150

5. Vinfremstillingsmetoder

5.1. Særlige ønologiske fremgangsmåder

1. Beplantningstæthed - Afstand

Dyrkningspraksis

På parceller, der er beplantet fra 1. august 2008, skal beplantningstætheden være på mindst 4 000 vinstokke pr. hektar. På disse vinmarker må afstanden mellem rækkerne ikke overstige 2,50 meter, og afstanden mellem vinstokkene i en planterække må ikke være under 0,85 meter. - Denne tæthed kan reduceres til 3 300 vinstokke pr. hektar. På disse vinmarker må afstanden mellem rækkerne i så fald ikke overstige 3 meter, og afstanden mellem vinstokkene i en planterække må ikke være under 0,85 meter.

2. Regler for beskæring

Dyrkningspraksis

Det er udelukkende tilladt at anvende kort sporebeskæring (korte grene) eller lang sporebeskæring (lange grene). For druesorterne Merlot N, Sémillon B og Muscadelle B må antallet af skud ved beskæring ikke overstige 45 000 skud pr. hektar og 18 skud pr. vinstok. For andre druesorter, herunder druesorterne Cabernet Franc N, Cabernet Sauvignon N, Sauvignon B og Sauvignon Gris G, må antallet af skud ved beskæring ikke overstige 50 000 skud pr. hektar og 20 skud pr. vinstok. Efter skudfjernelse må antallet af frugtbærende grene pr. stok ikke overstige: - For druesorterne Merlot N, Sémillon B og Muscadelle B: 12 grene pr. vinstok på vinmarker med en beplantningstæthed på mindst 4 000 vinstokke pr. hektar og 15 grene pr. vinstok på vinmarker med en beplantningstæthed på under 4 000 vinstokke pr. hektar - For andre druesorter, herunder Cabernet Franc N, Cabernet Sauvignon N, Sauvignon B og Sauvignon Gris G: 14 grene pr. vinstok på vinmarker med en beplantningstæthed på mindst 4 000 vinstokke pr. hektar og 17 grene pr. vinstok på vinmarker med en beplantningstæthed på under 4 000 vinstokke pr. hektar. Beskæringen foretages senest på det udviklingsstadium, hvor bladene er udfoldede (Lorenz-stadium 9). Skudfjernelse foretages inden kernesætning.

3. Særlig ønologisk fremgangsmåde

Ved fremstilling af andre rosévine end dem, der kan anvendes med benævnelsen »clairet«, er det tilladt at bruge kul til ønologisk brug i forbindelse med mosten, med en begrænsning på 20 % af mængden af rosévin fremstillet af den pågældende vinproducent for den pågældende høsts vedkommende.

4. Berigelse

Særlig ønologisk fremgangsmåde

Berigelse ved hjælp af delvis koncentration er tilladt for rødvine indtil en koncentrationsgrad på højst 15 % af den således berigede mængde. Efter berigelse må vinene ikke have et totalt alkoholindhold, som overstiger følgende: - Efter berigelse må rødvine og hvidvine med gæringsdygtigt sukker ikke have et totalt alkoholindhold på over 13,5 % vol. - Efter berigelse må rosévine og tørre hvidvine ikke have et totalt alkoholindhold på over 13 % vol.

5.2. Maksimumsudbytte

Stille hvidvine (tørre og med gæringsdygtigt sukker)

77 hektoliter pr. hektar

Stille rosévine

72 hektoliter pr. hektar

Stille rødvine - vinmarker med en beplantningstæthed ≥ 4 000 vinstokke pr. ha

68 hektoliter pr. hektar

Stille rødvine - vinmarker med en beplantningstæthed < 4 000 vinstokke pr. ha

64 hektoliter pr. hektar

6. Afgrænset geografisk område

Druehøsten, fremstillingen, vinbehandlingen og lagringen af vinen finder sted i følgende kommuner i departementet Gironde på grundlag af den officielle geografiske kode af 26. februar 2020:

Abzac, Aillas, Ambarès-et-Lagrave, Ambès, Anglade, Arbanats, Arcins, Arsac, Artigues-près-Bordeaux, Arveyres, Asques, Aubiac, Auriolles, Auros, Avensan, Ayguemorte-les-Graves, Bagas, Baigneaux, Barie, Baron, Barsac, Bassanne, Bassens, Baurech, Bayas, Bayon-sur-Gironde, Bazas, Beautiran, Bégadan, Bègles, Béguey, Bellebat, Bellefond, Belvès-de-Castillon, Bernos-Beaulac, Berson, Berthez, Beychac-et-Caillau, Bieujac, Birac, Blaignac, Blaignan-Prignac, Blanquefort, Blasimon, Blaye, Blésignac, Bommes, Bonnetan, Bonzac, Bordeaux, Bossugan, Bouliac, Bourdelles, Bourg, Branne, Brannens, Braud-et-Saint-Louis, Brouqueyran, Bruges, Budos, Cabanac-et-Villagrains, Cabara, Cadarsac, Cadaujac, Cadillac, Cadillac-en-Fronsadais, Camarsac, Cambes, Camblanes-et-Meynac, Camiac-et-Saint-Denis, Camiran, Camps-sur-l’Isle, Campugnan, Canéjan, Capian, Caplong, Carbon-Blanc, Cardan, Carignan-de-Bordeaux, Cars, Cartelègue, Casseuil, Castelmoron-d’Albret, Castelnau-de-Médoc, Castelviel, Castets et Castillon, Castillon-la-Bataille, Castres-Gironde, Caudrot, Caumont, Cauvignac, Cavignac, Cazats, Cazaugitat, Cénac, Cenon, Cérons, Cessac, Cestas, Cézac, Chamadelle, Cissac-Médoc, Civrac-de-Blaye, Civrac-sur-Dordogne, Civrac-en-Médoc, Cleyrac, Coimères, Coirac, Comps, Coubeyrac, Couquèques, Courpiac, Cours-de-Monségur, Cours-les-Bains, Coutras, Coutures, Créon, Croignon, Cubnezais, Cubzac-les-Ponts, Cudos, Cursan, Cussac-Fort-Médoc, Daignac, Dardenac, Daubèze, Dieulivol, Donnezac, Donzac, Doulezon, Escoussans, Espiet, Etauliers, Eynesse, Eyrans, Eysines, Faleyras, Fargues, Fargues-Saint-Hilaire, Flaujagues, Floirac, Floudès, Fontet, Fossés-et-Baleyssac, Fours, Francs, Fronsac, Frontenac, Gabarnac, Gaillan-en-Médoc, Gajac, Galgon, Gans, Gardegan-et-Tourtirac, Gauriac, Gauriaguet, Générac, Génissac, Gensac, Gironde-sur-Dropt, Gornac, Gours, Gradignan, Grayan-et-l’Hôpital, Grézillac, Grignols, Guillac, Guillos, Guîtres, Haux, Hure, Illats, Isle-Saint-Georges, Izon, Jau-Dignac-et-Loirac, Jugazan, Juillac, La Brède, La Lande-de-Fronsac, La Réole, La Rivière, La Roquille, La Sauve, Labarde, Labescau, Ladaux, Lados, Lagorce, Lalande-de-Pomerol, Lamarque, Lamothe-Landerron, Landerrouat, Landerrouet-sur-Ségur, Landiras, Langoiran, Langon, Lansac, Lapouyade, Laroque, Laruscade, Latresne, Lavazan, Le Bouscat, Le Fieu, Le Haillan, Le Nizan, Le Pian-Médoc, Le Pian-sur-Garonne, Le Pout, Le Puy, Le Taillan-Médoc, Le Tourne, Le Verdon-sur-Mer, Léogeats, Léognan, Les Artigues-de-Lussac, Les Billaux, Les Eglisottes-et-Chalaures, Les Esseintes, Les Lèves-et-Thoumeyragues, Les Peintures, Les Salles, Lesparre-Médoc, Lestiac-sur-Garonne, Libourne, Lignan-de-Bazas, Lignan-de-Bordeaux, Ligueux, Listrac-de-Durèze, Listrac-Médoc, Lormont, Loubens, Loupes, Loupiac, Loupiac-de-la-Réole, Ludon-Médoc, Lugaignac, Lugasson, Lugon-et-l’Ile-du-Carnay, Lussac, Macau, Madirac, Maransin, Marcenais, Margaux-Cantenac, Margueron, Marimbault, Marions, Marsas, Martignas-sur-Jalle, Martillac, Martres, Masseilles, Massugas, Mauriac, Mazères, Mazion, Mérignac, Mérignas, Mesterrieux, Mombrier, Mongauzy, Monprimblanc, Monségur, Montagne, Montagoudin, Montignac, Montussan, Morizès, Mouillac, Mouliets-et-Villemartin, Moulis-en-Médoc, Moulon, Mourens, Naujac-sur-Mer, Naujan-et-Postiac, Néac, Nérigean, Neuffons, Noaillac, Noaillan, Omet, Ordonnac, Paillet, Parempuyre, Pauillac, Pellegrue, Périssac, Pessac, Pessac-sur-Dordogne, Petit-Palais-et-Cornemps, Peujard, Pineuilh, Plassac, Pleine-Selve, Podensac, Pomerol, Pompéjac, Pompignac, Pondaurat, Porchères, Porte-de-Benauge, Portets, Préchac, Preignac, Prignac-et-Marcamps, Pugnac, Puisseguin, Pujols, Pujols-sur-Ciron, Puybarban, Puynormand, Queyrac, Quinsac, Rauzan, Reignac, Rimons, Riocaud, Rions, Roaillan, Romagne, Roquebrune, Ruch, Sablons, Sadirac, Saillans, Saint-Aignan, Saint-André-de-Cubzac, Saint-André-du-Bois, Saint-André-et-Appelles, Saint-Androny, Saint-Antoine-du-Queyret, Saint-Antoine-sur-l’Isle, Saint-Aubin-de-Blaye, Saint-Aubin-de-Branne, Saint-Aubin-de-Médoc, Saint-Avit-de-Soulège, Saint-Avit-Saint-Nazaire, Saint-Brice, Saint-Caprais-de-Bordeaux, Saint-Christoly-de-Blaye, Saint-Christoly-Médoc, Saint-Christophe-de-Double, Saint-Christophe-des-Bardes, Saint-Cibard, Saint-Ciers-d’Abzac, Saint-Ciers-de-Canesse, Saint-Ciers-sur-Gironde, Sainte-Colombe, Saint-Côme, Sainte-Croix-du-Mont, Saint-Denis-de-Pile, Saint-Emilion, Saint-Estèphe, Saint-Etienne-de-Lisse, Sainte-Eulalie, Saint-Exupéry, Saint-Félix-de-Foncaude, Saint-Ferme, Sainte-Florence, Sainte-Foy-la-Grande, Sainte-Foy-la-Longue, Sainte-Gemme, Saint-Genès-de-Blaye, Saint-Genès-de-Castillon, Saint-Genès-de-Fronsac, Saint-Genès-de-Lombaud, Saint-Genis-du-Bois, Saint-Germain-de-Grave, Saint-Germain-de-la-Rivière, Saint-Germain-d’Esteuil, Saint-Germain-du-Puch, Saint-Gervais, Saint-Girons-d’Aiguevives, Sainte-Hélène, Saint-Hilaire-de-la-Noaille, Saint-Hilaire-du-Bois, Saint-Hippolyte, Saint-Jean-de-Blaignac, Saint-Jean-d’Illac, Saint-Julien-Beychevelle, Saint-Laurent-d’Arce, Saint-Laurent-des-Combes, Saint-Laurent-du-Bois, Saint-Laurent-du-Plan, Saint-Laurent-Médoc, Saint-Léon, Saint-Loubert, Saint-Loubès, Saint-Louis-de-Montferrand, Saint-Macaire, Saint-Magne-de-Castillon, Saint-Maixant, Saint-Mariens, Saint-Martial, Saint-Martin-de-Laye, Saint-Martin-de-Lerm, Saint-Martin-de-Sescas, Saint-Martin-du-Bois, Saint-Martin-du-Puy, Saint-Martin-Lacaussade, Saint-Médard-de-Guizières, Saint-Médard-d’Eyrans, Saint-Médard-en-Jalles, Saint-Michel-de-Fronsac, Saint-Michel-de-Lapujade, Saint-Michel-de-Rieufret, Saint-Morillon, Saint-Palais, Saint-Pardon-de-Conques, Saint-Paul, Saint-Pey-d’Armens, Saint-Pey-de-Castets, Saint-Philippe-d’Aiguille, Saint-Philippe-du-Seignal, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Quentin-de-Caplong, Sainte-Radegonde, Saint-Romain-la-Virvée, Saint-Sauveur, Saint-Sauveur-de-Puynormand, Saint-Savin, Saint-Selve, Saint-Seurin-de-Bourg, Saint-Seurin-de-Cadourne, Saint-Seurin-de-Cursac, Saint-Seurin-sur-l’Isle, Saint-Sève, Saint-Sulpice-de-Faleyrens, Saint-Sulpice-de-Guilleragues, Saint-Sulpice-de-Pommiers, Saint-Sulpice-et-Cameyrac, Sainte-Terre, Saint-Trojan, Saint-Vincent-de-Paul, Saint-Vincent-de-Pertignas, Saint-Vivien-de-Blaye, Saint-Vivien-de-Médoc, Saint-Vivien-de-Monségur, Saint-Yzan-de-Soudiac, Saint-Yzans-de-Médoc, Salaunes, Salleboeuf, Samonac, Saucats, Saugon, Sauternes, Sauveterre-de-Guyenne, Sauviac, Savignac, Savignac-de-l’Isle, Semens, Sendets, Sigalens, Sillas, Soulac-sur-Mer, Soulignac, Soussac, Soussans, Tabanac, Taillecavat, Talais, Talence, Targon, Tarnès, Tauriac, Tayac, Teuillac, Tizac-de-Curton, Tizac-de-Lapouyade, Toulenne, Tresses, Uzeste, Val-de-Livenne, Val de Virvée, Valeyrac, Vayres, Vendays-Montalivet, Vensac, Vérac, Verdelais, Vertheuil, Vignonet, Villandraut, Villegouge, Villenave-de-Rions, Villenave-d’Ornon, Villeneuve, Virelade, Virsac, Yvrac.

7. Primære druesorter

Cabernet franc N

Cabernet-Sauvignon N

Carmenère N

Cot N - Malbec

Merlot N

Muscadelle B

Petit Verdot N

Sauvignon B - Sauvignon blanc

Sauvignon gris G - Fié gris

Semillon B

8. Tilknytning til det geografiske område

Det geografiske område nyder godt af relativt ensartede klimaforhold, der er gunstige for vinproduktion: en beliggenhed tæt på store vandområder (Atlanterhavet, Gironde-mundingen, Garonne- og Dordogne-dalene) spiller en vigtig temperaturregulerende rolle. Kystklimaets modererende indflydelse på forårsfrosten bliver imidlertid mindre, efterhånden som man bevæger sig væk fra havet og de store dale og nærmer sig de store skovområder i Landes, Saintonge og Double Périgourdine. Disse særlige forhold forklarer den ringe udbredelse af vingårde i den nordlige og den syd-sydvestlige del af det geografiske område. Det omfatter 497 af de 538 kommuner i departementet Gironde med undtagelse af den sydvestlige del af departementet, hvor der ikke dyrkes vin, men fokuseres på skovbrug.

Druesorterne i Bordeaux, der dyrkes i et kystklima, har siden det 17. og 18. århundrede skullet støttes ved opbinding på stolper, og espaliering er blevet almindeligt udbredt for at sikre en god fordeling af høsten og et tilstrækkeligt bladareal til at sikre en korrekt klorofylsyntese for at opnå en optimal modenhed. De forskellige jordbundstyper og placeringer førte til udvælgelsen og tilpasningen af forskellige druesorter afhængigt af miljøets karakteristika. Det er således muligt at identificere fire forskellige typer:

— ler- og kalkholdig jord samt kalkholdig mergeljord, som er meget udbredt på

— bakkeskråningerne, hvor Merlot N trives særdeles godt

— kiselholdig jord blandet med ler og kalkholdige elementer, der f.eks. er perfekt til Merlot N og Sauvignon B

— sandblandet ler med fine kiselelementer, som giver en lettere jord, der er egnet til fremstilling af tørre hvidvine grusjord, som består af grus, kvartsholdige rullesten og mere eller mindre groft sand, der giver veldrænede og varme terrasser, som er perfekte til vinstokke og særlig til Cabernet Sauvignon N.

Samspillet mellem druesorterne, det biofysiske miljøs mangfoldighed samt vindyrkningsarealernes og vinfremstillingens tilrettelæggelse giver vinene en særlig karakter, der er kendetegnet ved en stor aromatisk rigdom. I kraft af havnen i Bordeaux og byens tætte historiske bånd med andre lande, der meget tidligt gav anledning til en struktureret og omfattende handel, har Bordeaux’s vinsektor altid været åben mod resten af verden og har nydt godt af eller udbredt tekniske innovationer, hvilket har fremmet bedrifternes dynamik, således at de har kunnet bibeholde, udvikle og eksportere deres knowhow, men altid med respekt for århundredgamle traditioner.

Med ægteskabet i 1152 mellem Eleanor, hertuginde af Aquitanien, og Henrik Plantagenet, Englands kommende konge, sker der en udvikling i handelen, hvor englænderne importerer vin fra Bordeaux, som de kalder »Claret« på grund af dens lyse farve. Denne tradition er fortsat op gennem tiden og kommer nu til udtryk i benævnelserne »clairet« og »claret«.

I det 17. århundrede begynder en ny handelsæra med fremkomsten af nye forbrugere. Eksporten er stadig et af de stærke punkter, når det gælder distribution af vine fra Bordeaux. En tredjedel af den producerede mængde eksporteres til over 150 lande. Fremstillingen af vin med den kontrollerede oprindelsesbetegnelse, som er en vigtig indtægtskilde for departementet Gironde, har i høj grad bidraget til at forme landskabet i byerne og på landet og til den lokale arkitekturs udformning (vinslotte og vingårde).

Hovedbyerne i departementet er havnebyer ved floderne, som har udviklet sig omkring vinhandelen.

9. Andre vigtige betingelser (emballering, mærkning, andre krav)

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Det område i umiddelbar nærhed, som er genstand for undtagelsen vedrørende fremstilling, vinbehandling og lagring af vin, der kan opnå den kontrollerede oprindelsesbetegnelse »Bordeaux« med eller uden den supplerende benævnelse »clairet« eller »claret«, består af følgende kommuners område på grundlag af den officielle geografiske kode af 26. februar 2020: — Departementet Dordogne: Le Fleix, Fougueyrolles, Gageac-et-Rouillac, Gardonne, Minzac, Pomport, Port-Sainte-Foy-et-Ponchapt, Razac-de-Saussignac, Saint-Antoine-de-Breuilh, Saint-Seurin-de-Prats, Saussignac, Thénac, Villefranche-de-Lonchat. — Departementet Lot-et-Garonne: Baleyssagues, Beaupuy, Cocumont, Duras, Esclottes, Lagupie, Loubès-Bernac, Sainte-Colombe-de-Duras, Savignac-de-Duras, Villeneuve-de-Duras.

Geografiske betegnelser - Supplerende betegnelser

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Den kontrollerede oprindelsesbetegnelse »Bordeaux« kan suppleres med benævnelsen »claret« for rødvine og »clairet« for mørke rosévine i henhold til bestemmelserne for denne type vin, navnlig hvad analysestandarderne angår.

Den kontrollerede oprindelsesbetegnelse »Bordeaux« kan suppleres med den geografiske betegnelse »Haut-Benauge« for hvidvine i henhold til bestemmelserne for denne supplerende geografiske betegnelse, navnlig hvad angår det geografiske område, druesorterne, udbyttet og analysestandarderne.

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Den geografiske betegnelse »Haut-Benauge« skal være angivet umiddelbart efter navnet på den kontrollerede oprindelsesbetegnelse »Bordeaux«, som skal være skrevet med bogstaver, hvis størrelse – både i højden og bredden – ikke må være større end bogstaverne for den kontrollerede oprindelsesbetegnelse.

Retsgrundlag:

EU-lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

Hvidvine med et indhold af gæringsdygtigt sukker på over 5 g/l og under 60 g/l præsenteres med den benævnelse, der svarer til indholdet i vinen, som fastlagt i EU-lovgivningen.

Større geografisk enhed

Retsgrundlag:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

På etiketten for vine med den kontrollerede oprindelsesbetegnelse er det tilladt at angive »Vin de Bordeaux«. De skrifttyper, der angiver betegnelsen for den større geografiske enhed, må hverken i højde eller bredde være større end to tredjedele af de skrifttyper, der angiver navnet på den beskyttede oprindelsesbetegnelse.

Link til produktpecifikationen

http://info.agriculture.gouv.fr/gedei/site/bo-agri/document_administratif-f63da9a1-2281-41d3-9e85-431aa741ffa5

(1) EFT L 9 af 11.1.2019, s. 2.